**JELGAVAS VALSTSPILSĒTAS PAŠVALDĪBAS 2023. GADA 24. AUGUSTA**

**SAISTOŠO NOTEIKUMU NR.23\_\_\_\_\_\_\_\_\_**

**“GROZĪJUMI JELGAVAS VALSTSPILSĒTAS PAŠVALDĪBAS 2021. GADA 23.SEPTEMBRA SAISTOŠAJOS NOTEIKUMOS NR. 21- 19 “MAZNODROŠINĀTAS MĀJSAIMNIECĪBAS SLIEKSNIS UN SOCIĀLĀS PALĪDZĪBAS PABALSTI JELGAVAS VALSTSPILSĒTAS PAŠVALDĪBĀ””**

**PASKAIDROJUMA RAKSTS**

|  |  |
| --- | --- |
| **Paskaidrojuma raksta sadaļa** | **Norādāmā informācija** |
| 1. Mērķis un nepieciešamības pamatojums
 | 1. Saistošo noteikumu „Grozījumi Jelgavas valstspilsētas pašvaldības 2021. gada 23. septembra saistošajos noteikumos Nr.21-19 “Maznodrošinātas mājsaimniecības slieksnis un sociālās palīdzības pabalsti Jelgavas valstspilsētas pašvaldībā”” projekts (turpmāk – saistošo noteikumu projekts) tiek izstrādāts atbilstoši Sociālo pakalpojumu un sociālās palīdzības likuma (turpmāk – likuma) nosacījumiem (likuma redakcijā uz 2023. gada 1. jūliju). Ievērojot likumdevēja gribu, tiek precizēts saistošo noteikumu izdošanas pamatojums, palielināts maznodrošinātās mājsaimniecības ienākumu slieksnis, precizēta mājokļa pabalsta un pabalsta krīzes situācijā saņemšanas kartība, pagarināts pabalsta sabiedriskā transporta pakalpojuma izmantošanai darbības termiņš. Palielināts pabalsta krīzes situācijā apmērs no 109,00 *euro* uz 125,00 *euro* vienai personai mājsaimniecībā. Saistošie noteikumi piemērojami ar 2023.gada 1. septembri. 2. Saistošo noteikumu projekta izdošanas pamatojums ir papildināms ar atsauci uz likuma:* 33. panta ceturto daļu (stājās spēkā 01.07.2023.), kas nosaka, ka maznodrošinātas mājsaimniecības ienākumu slieksni katra pašvaldība ir tiesīga noteikt ne augstāku par 80 procentiem (noapaļots līdz pilniem *euro*) no Centrālās statistikas pārvaldes tīmekļvietnē publicētās minimālo ienākumu mediānas uz vienu ekvivalento patērētāju mēnesī (turpmāk – ienākumu mediāna) (501,00 *euro*), bet ne zemāku par 33.panta trešajā daļā noteikto trūcīgas mājsaimniecības ienākumu slieksni (313,00 *euro*) pirmajai vai vienīgajai personai mājsaimniecībā;
* 33. panta piekto daļu (stājās spēkā 01.07.2023.), kas nosaka, ka minimālo ienākumu sliekšņu apmērus mājsaimniecībai aprēķina, piemērojot attiecīgajam ienākumu slieksnim šādus koeficientus - pirmajai vai vienīgajai personai mājsaimniecībā — koeficientu 1,0, bet pārējām personām mājsaimniecībā — koeficientu 0,7.
1. Saistošo noteikumu projekta izdošanas nepieciešamība ir pamatojama ar likuma "Par sociālo drošību" 2.2 panta otro daļu (stājās spēkā 01.07.2023.), kas nosaka jaunu kārtību minimālo ienākumu sliekšņu pārskatīšanai, un noteikts, ka minimālais ienākumu slieksnis nav zemāks par 20 procentiem (noapaļots līdz pilniem *euro*) no ienākumu mediānas.
2. Saskaņā ar likuma 33. panta ceturto un piekto daļu Jelgavas valstspilsētas pašvaldībā paredzēts esošajam klientu lokam (2022. gadā – 654 personas un 2023.gada I. pusgadā - 352 personas) palielināt maznodrošinātas mājsaimniecības ienākumu slieksni par 11 procentiem un noteikt to 70 procentu apmērā no ienākumu mediānas (626,57 *euro*). Nosakot minētos procentus, maznodrošinātas mājsaimniecības ienākumu slieksnis no 01.09.2023. palielināsies par 69,00 *euro*  (439,00 *euro)* pirmajai vai vienīgajai personai un par 48,00 *euro* (307,00 *euro*) pārējām personām mājsaimniecībā. Uz 01.07.2023. maznodrošinātas mājsaimniecības ienākumu slieksnis Jelgavas valstspilsētas pašvaldībā pirmajai vai vienīgajai personai mājsaimniecībā ir 370,00 *euro* un pārējām personām mājsaimniecībā – 259,00 *euro*.

Nepieciešamība palielināt maznodrošinātas mājsaimniecības slieksni saistīta gan ar valsts pensiju un atlīdzību indeksāciju 2022. gadā vidēji par 100,00 *euro*, gan ar minimālās darba algas celšanu no 2023. gada 1. janvāra no 500,00 *euro* uz 620,00 *euro,* palielinoties par 120,00 *euro,* gan ar 2023. gada 1. jūliju **minimālās pensijas** (vecuma, invaliditātes un apgādnieka zaudējuma pensijas, kas izmaksātas par kārtējo mēnesi) un valsts sociālā nodrošināšanas **pabalstu apmēru palielināšanos vidēji par 28,00 *euro***. Minēto valsts pensijas, atlīdzības unminimālās darba algas apmēra palielināšana var tikai daļēji kompensēt cenu sadārdzinājumu. Pēc Ekonomikas ministrijas datiem kopumā Latvijā 2022. gadā vidējā gada inflācija bija 17,3%, 2023. gadā prognozē – 9%. 1. Saistošo noteikumu projektā pabalstam sabiedriskā transporta pakalpojuma izmantošanai ir nepieciešams pagarināt darbības termiņu līdz 2023. gada 31. decembrim sakarā ar Jelgavas valstspilsētas iedzīvotāja kartes derīguma termiņu pagarināšanu līdz 2023. gada 31. decembrim.
2. Likuma [35.](https://likumi.lv/ta/id/68488#p35) panta otrās daļas 2. punktā noteikts, ka pabalsta krīzes situācijā apmēru, piešķiršanas un izmaksas kārtību nosaka pašvaldība saistošajos noteikumos. Saistošo noteikumu projektā ir precizēta pabalsta krīzes situācijā saņemšanas kārtība, tajā skaitā, ir noteikti krīzes situācijas kritēriji un pabalsta krīzes situācijā apmērs. Pabalstu krīzes situācijā piešķir, nepārsniedzot aktuālā minimālā ienākuma sliekšņa apmēru pirmajai un vienīgajai personai mājsaimniecībā. Saistošo noteikumu projektā paredzēts atcelt pabalstu krīzes situācijā ēdināšanas un izmitināšanas pakalpojuma apmaksai saistībā ar saslimšanu ar Covid-19 infekciju, jo tas zaudējis aktualitāti. Atcelts arī pabalsts krīzes situācijā natūrā nestandarta malkas piegādei 3 m3, jo saskaņā ar grozījumiem Ministru kabineta 2020. gada 17. decembra noteikumu Nr. 809 “Noteikumi par mājsaimniecības materiālās situācijas izvērtēšanu un sociālās palīdzības saņemšanu” (stājās spēkā 06.06.2023.) 15.1 punktā paredzēts, ka mājokļa pabalstu var izmaksāt avansā, vienojoties ar iesniedzēju par faktisko izdevumu rēķinu vai čeku iesniegšanu pēc darījuma veikšanas, kas nodrošina lielāko iespēju mājsaimniecībām ar zemo ienākumu līmeni vai personām bez ienākumiem iegadāties cieto kurināmo. 2023. gada 1. pusgadā pabalstu krīzes situācijā.ir saņēmušas 21 persona par kopējo summu 1523,90 *euro*. 2023.gada budžets pabalsta krīzes situācijā nodrošināšanai ir 8283,00 *euro* apmērā, provizoriski papildu naudas līdzekļi pabalsta krīzes situācijā nodrošināšanai nav nepieciešami.
 |
| 1. Fiskālā ietekme uz pašvaldības budžetu
 | 1. Saistošo noteikumu īstenošanas fiskālās ietekmes prognoze uz pašvaldības budžetu:
* nav ietekmes uz ieņēmumu daļu;
* nav ietekmes uz izdevumu daļu, jo prognozēts, kā 2023. gadā nemainīsies maznodrošināto mājsaimniecību skaits sakarā ar minimālās mēneša darba algas apmēra un vairāku valsts pabalstu palielināšanos pensijas vecuma personām, personām ar invaliditāti, darbspējīga vecuma personām un ģimenēm ar bērniem.
1. 2022. gadā sociālās palīdzības pabalstiem personām ar maznodrošinātas mājsaimniecības statusu tika izlietoti līdzekļi 81080,00 *euro* apmērā. 2023.gadā prognozēts, ka nav nepieciešami papildu naudas līdzekļi sociālās palīdzības pabalstiem mājsaimniecībām ar maznodrošinātas mājsaimniecības statusu. Tiek prognozēts, ka 2023. gadā būtu nepieciešami naudas līdzekļi 2022. gada līmenī 81080,00 *euro* apmērā.
2. Ietekme uz citām pozīcijām budžeta ieņēmumu vai izdevumu daļā nav paredzēta.
 |
| 1. Sociālā ietekme, ietekme uz vidi, iedzīvotāju veselību, uzņēmējdarbības vidi pašvaldības teritorijā, kā arī plānotā regulējuma ietekme uz konkurenci
 | 1. Sociālā ietekme – tiks nodrošināta iespēja mājsaimniecībām ar zemu ienākumu līmeni saņemt sociālās palīdzības pabalstus atsevišķu izdevumu segšanai, tajā skaitā, medicīnas pakalpojumu apmaksai, kā arī valstī noteiktos atvieglojumus un atbalstu.
2. Nav ietekmes uz vidi.
3. Ir ietekme uz iedzīvotāju veselību ar zemu ienākumu līmeni, jo pastāv iespēja saņemt sociālo palīdzību medicīnas pakalpojumu apmaksai.
4. Nav ietekmes uz uzņēmējdarbību.
5. Nav ietekmes uz konkurenci.
 |
| 1. Ietekme uz administratīvajām procedūrām un to izmaksām
 | Neietekmē.  |
| 1. Ietekme uz pašvaldības funkcijām un cilvēkresursiem
 | Neietekmē pašvaldības funkcijas un cilvēkresursus.  |
| 1. Informācija par izpildes nodrošināšanu
 | Saistošo noteikumu izpildē nav paredzēts izveidot jaunu institūciju.  |
| 1. Prasību un izmaksu samērīgums pret ieguvumiem, ko sniedz mērķa sasniegšana
 | Saistošie noteikumi ir samērīgi. |
| 1. Izstrādes gaitā veiktās konsultācijas ar privātpersonām un institūcijām
 | 1. Saistošo noteikumu projekts un tam pievienotais paskaidrojuma raksts 19.07.2023. publicēts pašvaldības oficiālajā tīmekļvietnē [www.jelgava.lv](http://www.jelgava.lv) sabiedrības viedokļa noskaidrošanai, paredzot termiņu viedokļu sniegšanai līdz 02.08.2023.
2. Saņemtos viedokļus par saistošo noteikumu projektu pašvaldība apkopos (apkopojumā norādot iesniedzējus, vērā ņemtos viedokļus, vērā neņemtos viedokļus, pamatojumu) un atspoguļos šajā paskaidrojuma rakstā.
 |

Jelgavas valstspilsētas pašvaldības domes priekšsēdētājs A.Rāviņš